
Convocatòria per a la concessió de subvencions en règim de concurrència competitiva  atorgades per l’Ajuntament d’Arenys de Mar a entitats sense ànim de lucre, que realitzin activitats que beneficiïn a persones empadronades al municipi, dins de l’àmbit d’Acció Social, i que tinguin per objectiu cobrir les necessitats bàsiques de les famílies, projectes destinats a cobrir aspectes singulars de suport a les famílies amb algun dels seus membres afectats per trastorns o discapacitats que requereixen atenció especial.  Any 2025.


1. [bookmark: _GoBack]Indicació de l’aprovació de les Bases Reguladores i diari oficial on s’han publicat

A data 25 de febrer de 2021 i per resolució d’Alcaldia es van declarar aprovades definitivament les Bases generals reguladores de la convocatòria per a la concessió de subvencions en règim de concurrència competitiva atorgades per l’Ajuntament d’Arenys de Mar a entitats sense ànim de lucre, que realitzin activitats que beneficiïn a persones empadronades al municipi,  dins de l’àmbit d’acció social, i que tinguin per objectiu cobrir les necessitats bàsiques de les famílies. Projectes destinats a cobrir aspectes singulars de suport a les famílies amb algú dels seus membres afectats per trastorns o discapacitats que requereixen atenció especial.

L’aprovació inicial d’aquestes Bases Reguladores van ser objecte de publicació al Butlletí Oficial de la Província de Barcelona, de data 29 de desembre de 2020. 


2.  Quantia total màxima de les subvencions a atorgar i consignació pressupostària

El pressupost màxim que es destinarà aquest any 2025 per a la concessió de les subvencions objecte de la present convocatòria serà de 14.000,00.-€ i anirà a càrrec de l’aplicació pressupostària 80 2311 48900.
En cap cas la subvenció no serà superior a 5.000,00 € per entitat. 
No podran atorgar-se subvencions per import superior a l’esmentat.


3. Objecte condicions i finalitat de les subvencions

1. L’objecte de les subvencions de la present convocatòria és finançar a aquelles entitats que duguin a terme activitats que beneficiïn a persones empadronades al municipi i que compleixin o supleixin els serveis de competència municipal en l’àmbit d’Acció Social o que siguin d’interès públic local i que tinguin com a objectiu:

· Projectes destinats a cobrir les necessitats bàsiques de famílies i/o persones del municipi que es troben en situació de risc d’exclusió social.
· Projectes destinats  a cobrir necessitats de persones i/o famílies amb algun dels seus membres afectats per malalties greus. 
· Projectes o activitats  socioeducatives adreçades a infants i adolescents en situació de risc d’exclusió social. 
· Projectes que  fomentin la igualtat d’oportunitats, la participació i la integració social de les persones amb discapacitat i/o trastorn mental. 

2. Les subvencions concedides a l’empara d’aquesta convocatòria s’hauran de destinar a finançar projectes o activitats desenvolupats entre l’1 de gener i el 31 de desembre de 2025.


4. Procediment de concessió

El procediment de concessió de les subvencions objecte d’aquesta convocatòria serà el de concurrència  competitiva.


5. Requisits dels beneficiaris i forma d’acreditar-ho

Els beneficiaris dels ajuts objecte de la present convocatòria seran les entitats sense ànim lucre i que no estiguin afectades per cap de les prohibicions contingudes a l’art. 13 de la Llei 38/2003 de 17 de novembre General de Subvencions (en endavant LGS) i reuneixen les següents condicions:

· Que no tinguin finalitat lucrativa.
· Que realitzin activitats que beneficiïn a persones empadronades a Arenys de Mar i que fonamentin el seu atorgament.
· Que no estiguin afectades per cap de les prohibicions contingudes a l’article 13 de la Llei 38/2003, de 17 de novembre, General de Subvencions (en endavant LGS).
· Que tinguin programes, projectes o activitats englobats en els camps anteriors, a realitzar dins el període indicat a la convocatòria. 
· [bookmark: _Hlk108168002]Haver justificat degudament les subvencions anteriors.
· Que les entitats tinguin objectius i finalitats coincidents amb els establerts en aquesta convocatòria.

2.- La concurrència d’aquests requisits s’acreditarà en el moment de presentar la sol·licitud, mitjançant la presentació dels documents que s’indiquin en l’apartat següent.


6. Sol·licitud i documents que han d’acompanyar-la

1.- La sol·licitud s’haurà de presentar segons el model que podrà trobar-se al web municipal www.arenysdemar.cat.  Haurà d’estar signada i segellada pel president o representant legal, i s’haurà de presentar telemàticament a la seu electrònica de l’Ajuntament d’Arenys de Mar, 

2.- Juntament amb la sol·licitud s’haurà de presentar la següent documentació:

a) Declaració responsable de reunir els requisits legals per a ser beneficiari.
b) Certificats d’estar al corrent  de les obligacions tributàries amb la Seguretat Social, l’Agència Tributària, Hisenda Autonòmica i la Hisenda Municipal, si no ha acceptat de forma expressa que siguin obtinguts directament per l’Ajuntament d’Arenys de Mar.
c) Documentació acreditativa d’estar en possessió d’una assegurança de responsabilitat civil (rebut actualitzat).
d) Memòria de l’activitat o programa a desenvolupar en l’àmbit de Benestar Social i Família, per l’entitat. Aquesta Memòria, signada electrònicament i numerada, haurà d’incloure, com a mínim:

1. Identificació i descripció detallada  del projecte o activitat, de la necessitat i de l’impacte social que es preveu.
2. Formulació, concreció i coherència dels objectius i l’activitat proposada.
3. Definició del pla de treball coherent amb els objectius i activitats plantejades.  Detall del  projecte o l’activitat amb fases, calendaris, equip de treball i funcions, nombre de voluntaris participants, durada de les accions, etc.
4. Nombre total de persones participants al projecte o activitat i nombre de persones participants al projecte o activitat empadronades a Arenys de Mar.
5. Finançament del projecte o activitats. 
6. En el supòsit que les entitats presentin un projecte conjunt amb una altra entitat, caldrà una  descripció detallada dels projectes o activitats realitzades de manera conjunta entre entitats, fent esment del tipus d’activitat que es portarà a terme, a qui va adreçat, amb quina entitat es realitza, nombre previst de beneficiaris de l’acció, pressupost, etc.
7. Cal indicar si l’entitat utilitza o no locals o instal·lacions municipals per a l’execució directa de l’activitat o projecte subvencionat, que comportin per a l’Ajuntament alguna despesa regular per aquest concepte.

e) Pressupost total de l’activitat o programa pel qual se sol·licita la subvenció. 

En el cas que els participants del projecte o activitat provinguin de diferents municipis, caldrà detallar en el pressupost la part proporcional imputable a la participació de persones d’Arenys de Mar.
En el cas de més d’una activitat o projecte s’haurà de presentar la definició del pla de treball i el pressupost diferenciat per a cadascuna de les activitats o projectes, identificant-los amb claredat i incorporant la seva denominació. 

3.- Només en cas de primera sol·licitud o variació de dades respecte de sol·licituds anteriors, caldrà adjuntar la següent documentació: 

· DNI del representant legal
· Fotocòpia del Número d'Identificació Fiscal de l’entitat peticionària
· Escriptura de constitució o Estatuts de l’entitat
· Certificat de dades bancàries

L’esmentada documentació haurà de presentar-se en qualsevol de les llengües oficials de Catalunya.


7.  Termini i lloc de presentació de les sol·licituds

1. El termini de presentació de les sol·licituds començarà l’endemà de la publicació de la convocatòria al Butlletí Oficial de la Província i finalitzarà en els 15 dies següents.
2. Les sol·licituds s’hauran de presentar per mitjans telemàtics a la seu electrònica de l’Ajuntament d’Arenys de Mar.
3. La presentació de la sol·licitud de subvenció pressuposa el coneixement i l’acceptació de les normes que la regulen. 


8. Rectificació de defectes o omissions en la documentació 

· En cas que la documentació presentada sigui incorrecta o incompleta es requerirà al sol·licitant per tal que en el termini de 10 dies hàbils a partir de l’endemà de la notificació, procedeixi a la seva rectificació o fer les esmenes necessàries, amb la indicació que si no ho fa així s’entendrà per desistit de la seva sol·licitud i implicarà l’arxiu de la seva sol·licitud.
· En cap cas no s’admetrà la modificació o substitució d’aquells projectes ja presentats.


9. Òrgans competents per a la instrucció i la proposta de concessió 

L’òrgan responsable de la instrucció del procediment per a l’atorgament de les subvencions previstes en les presents bases serà la Regidoria d’Acció Social.
L’òrgan col·legiat emetrà un informe un cop estudiades i valorades les sol·licituds presentades d’acord amb els barems de valoració indicats a l’article 12 d’aquesta convocatòria.
L’òrgan col·legiat, constituït d’acord amb allò previst a l’Ordenança General de Subvencions de l’Ajuntament d’Arenys de Mar estarà format per les següents persones:
· President: L’alcalde o persona en qui delegui.
· Vocals:
· Regidor d’Acció Social o persona en qui delegui.
· Mercè Ginesta i Rey, cap d’Acció Social.  Suplent, Esther Marquès Soteras, treballadora social.
· Núria Hidalgo Hernández, educadora social.  Suplent, Sandra Pérez Moya, educadora social.
· Secretari: El de l’Ajuntament o persona en qui delegui.

L’òrgan instructor, a la vista de l’expedient i de l’informe de l’òrgan col·legiat, formularà la proposta de resolució, degudament motivada, que s’haurà de notificar als interessats en la forma que s’estableix a la convocatòria.
La proposta de resolució haurà d’expressar el sol·licitant o la relació de sol·licitants pels que es proposa la concessió de la subvenció i la seva quantia, especificant la seva avaluació i els criteris de valoració seguits per efectuar-la.
L’òrgan competent per resoldre el procediment d’atorgament de les subvencions és l’Alcaldia, sense perjudici de les delegacions que aquesta pugui conferir.
El termini màxim per resoldre i notificar la resolució del procediment no podrà excedir dels 6 mesos, entenent-se desestimades les sol·licituds presentades si no s’ha notificat la resolució en aquest termini.
L’òrgan competent per a la concessió podrà, discrecionalment, deixar desert el concurs o no esgotar-ne el crèdit total previst.


10.  Termini de resolució i de notificació

S’examinaran conjuntament en un sol procediment totes les sol·licituds presentades dins del termini establert,  i es resoldrà en un únic acte administratiu.
El termini per a l’atorgament de les subvencions serà, com a màxim, de 6 mesos a comptar des de la data de tancament del període de presentació de les sol·licituds.
La manca de resolució dins el termini indicat tindrà efectes desestimatoris.


11. Règim de recursos

La resolució del procediment no posa fi a la via administrativa, i contra la mateixa es pot interposar recurs de reposició davant el mateix òrgan que l’ha dictat en el termini d’un mes a comptar des de l’endemà a la seva notificació.


12. Criteris objectius d’atorgament de la subvenció 

Per la valoració de les sol·licituds presentades únicament es tindrà en compte els següents criteris objectius, aplicats d’acord a la ponderació indicada:

	CONCEPTE
	PUNTUACIÓ

	
Nombre de persones de la població beneficiades amb el projecte

D’1 a 20                                                             10 punts
De 21 a 40                                                        20 punts
De 41 a 60                                                        30 punts
De 61 a 80                                                        40 punts
Més de 81                                                        50 punts
 
	         
50 punts

	Recursos econòmics propis, per realitzar el projecte.
· Al 50% del cost de l’activitat

	10 punts

	Nombre de persones voluntàries  participants en l’activitat o projecte.

D’1 a 5 voluntaris                                                3 punts
De 6  a 10 voluntaris                                          7 punts
11 o més voluntaris                                          15 punts 

	15 punts

	Projectes i/o activitats realitzades de manera conjunta  amb altres entitats.

Un projecte                                                         3 punts
Dos o més projectes                                         5 punts

	5 punts

	Quan l’entitat no utilitza locals o instal·lacions municipals per a l’execució directa de l’activitat o projecte subvencionat i  no suposen per a l’Ajuntament cap despesa regular en aquest concepte.
	20 punts




13. Termini i forma de justificació per part del beneficiari.

[bookmark: _Hlk134425674]1. El beneficiari haurà de justificar la subvenció concedida en el termini de 4 mesos a comptar de la data màxima establerta a la convocatòria com a període màxim d’execució o de la data de finalització de l’activitat subvencionada si és anterior.
Es consideren despeses subvencionables aquelles que de manera indubtable responguin a la naturalesa de l'activitat subvencionada, resultin estrictament necessàries i es realitzin dins del termini establert per les diferents convocatòries anuals. En cap cas el cost d'adquisició de les despeses subvencionables podrà ser superior al valor de mercat. 
Es considerarà despesa realitzada la que ha estat efectivament pagada amb anterioritat a la finalització del període de justificació  determinat per la normativa reguladora de la subvenció.
L’import de la justificació serà, com a mínim, el doble de l’import concedit.
La documentació justificativa es presentarà telemàticament a la seu electrònica de l’Ajuntament d’Arenys de Mar mitjançant model normalitzat de justificació, el qual ha de signar electrònicament el president o representant legal, segellat, i ha d’incloure:

· Compte justificatiu  de la subvenció
· Relació de despeses de l’activitat subvencionada
· Relació d’ingressos rebuts amb la mateixa finalitat
· Declaració d’autenticitat dels justificants i comprovants de pagament

L’esmentat model normalitzat de justificació es troba al web municipal www.arenysdemar.cat

2.- En tots els àmbits, a la documentació justificativa anterior caldrà adjuntar una Memòria final del compliment de les condicions imposades pera a la concessió de la subvenció, així com de les activitats realitzades i els resultats obtinguts, especificant:

· Descripció detallada de l’activitat realitzada, grau d’assoliment, fases, calendari, equip de treball, funcions i nombre de voluntaris participants. 
· Nombre de persones del municipi beneficiàries en cada acció o projecte.  Aquesta dada, s’acreditarà relacionant el DNI/NIE d’aquests  beneficiaris.  En cap cas es recolliran altres aspectes personals dels participants.
· Descripció detallada dels projectes i/o activitats realitzades de manera conjunta entre entitats, fent esment del tipus d’activitat que es portarà a terme, a qui va adreçat, amb quina entitat es realitza, nombre previst de beneficiaris de l’acció pressupostada etc.
· Les entitats que justifiquin el projecte total o parcialment mitjançant nòmines,  caldrà que especifiquin els sous i salaris del personal tècnic implicat directament en el projecte i/o activitat  i, en aquest cas, es consideraran despeses subvencionables proporcionalment al nombre de persones del municipi participants en el projecte i/o activitat.

La Memòria ha d’estar signada electrònicament segellada, datada i amb les pàgines numerades.
Així mateix s’haurà d’especificar el compliment de les activitats contemplades al projecte subvencionat o amb indicació de les finalitats no assolides.

Les factures que justifiquin l’aplicació de l’import atorgat hauran de reunir els requisits establerts al Reial decret 1619/2012, de 30 de novembre, pel qual s'aprova el Reglament on es regulen les obligacions de facturació i, com a mínim, els següents:

· Han de ser originals i han d’estar relacionats a la declaració d’autenticitat de les factures o bé han de ser còpies acarades.
· Han d’haver estat emeses obligatòriament a nom del beneficiari de la subvenció.
· El concepte de despesa ha de ser subvencionable,  per la qual cosa han de ser despeses generades per l’activitat objecte de la subvenció. No s’admetran les despeses de càterings i restaurant.
· Han de reunir els requisits tècnics exigits per les lleis i els reglaments que regulen les característiques de les factures i el seu contingut (número, nom i cognoms de l’expedidor i raó social i del destinatari, NIF, descripció de l’operació i contraprestació total, lloc i data de l’emissor) i en elles es descriurà amb claredat l’activitat a què es refereixen.
· La data de la factura ha d’estar compresa dins del període d’execució establert a la convocatòria.
· En cas de presentar factures amb retenció d’IRPF o nòmines, cal adjuntar el document de l’Agència Tributària sobre liquidació de retencions i ingressos a compte de l’IRPF.

[bookmark: _Hlk134425746]En cas que es justifiquin despeses de personal, s’han de presentar:
· Les nòmines firmades pel treballador, on s’indica el “cost empresa”.
· Còpia del TC1 i TC2
· Cal adjuntar el document de l’Agència Tributària sobre liquidació de retencions i ingressos a compte de l’IRPF.· 
Per a l’acceptació de les justificacions caldrà que la despesa hagi estat efectivament pagada pel beneficiari.
Pel que fa als comprovants de pagament dels justificants, es tindran en compte els següents aspectes:
· La forma normal d’acreditació del pagament serà amb la presentació del comprovant de la transferència bancària.
· En cas que el pagament s’hagi realitzat en efectiu, cal el segell i la signatura del proveïdor originals.
· No s’admetran comprovants de pagament en efectiu de factures d’import superior a 2.500,00.-€.
· El pagament l’ha d’haver efectuat el beneficiari de la subvenció.
· L’abonament de les factures s’ha d’efectuar al seu emissor.
Únicament s’admetran despeses indirectes (sous i salaris del  personal administratiu,  directiu, de coordinació, lloguers, transports generals, subministraments, material d’oficina, etc.) pel 20% del cost total de l’activitat subvencionada sense que calgui presentar justificants d’aquestes despeses. Caldrà especificar-ho al compte justificatiu.
L’Ajuntament podrà demanar, si s’escau, en el supòsits d’insuficiència de justificació documental els llibres i registres comptables específics que consideri oportú, especialment:
-Avançament del compte de pèrdues i guanys
-Quadre d’explotació anual (estat d’ingressos i despeses reconegudes)

14. Deficiències en la justificació

En el cas que els documents presentats com a justificació fossin incorrectes o incomplets, el servei responsable requerirà al beneficiari per corregir-los o completar-los en el termini improrrogable de 10 dies hàbils, a comptar de l’endemà que sigui notificat, amb l’advertiment que de no fer-ho es procedirà a la revocació o a la reducció de la subvenció, segons correspongui.


15.  Pagament
El pagament de les subvencions es realitzarà un cop justificat l’import concedit.


16. Pagaments anticipats i abonaments a compte

No es preveu fer pagaments anticipats ni abonaments a compte.


17.  Mesures de difusió del finançament públic 
Els beneficiaris hauran de fer constar la col·laboració de l’Ajuntament d’Arenys de Mar en l’execució del projecte o activitat a tota la documentació impresa, als cartells, i als mitjans electrònics i audiovisuals.


18.  Mitjans de notificació o publicació

Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 43 de la Llei 39/2015.
L’extracte de la convocatòria que regirà aquest procediment es publicarà, a través de la Base de Dades Nacional de Subvencions, al Butlletí Oficial de la Província de Barcelona, així com al Portal de Transparència de la Generalitat de Catalunya.

